ประกาศกระทรวงมหาดไทยประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อยาง ตำบลเขารูปช้างตำบลเกาะแต้วตำบลพะวง และตำบลทุ่งหวังอำเภอเมืองสงขลาจังหวัดสงขลา อาศัยอำนาจตามความในมาตรา๑๓ แห่งพระราชบัญญัติควบคุมอาคาร พ.ศ. ๒๕๒๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของอธิบดีกรมโยธาธิการและผังเมืองจึงออกประกาศกระทรวงมหาดไทยไว้ดังต่อไปนี้ข้อ๑ ในประกาศกระทรวงมหาดไทยนี้อาคารพาณิชยกรรมประเภทค้าปลีกค้าส่งหมายความว่าอาคารที่ใช้ประโยชน์เพื่อการพาณิชยกรรมในอาคารหลังเดียวหรือหลายหลังที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตรขึ้นไปแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่ใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่๑ หมายความว่าพื้นที่บริเวณดังต่อไปนี้ทิศเหนือบริเวณบรรจบระหว่างกึ่งกลางคลองพะวงกับคลองน้ำกระจายไปทางทิศตะวันออกเฉียงใต้ตามกึ่งกลางคลองน้ำกระจายบรรจบทางรถไฟ (หาดใหญ่ สงขลา) และเป็นเส้นตรงไปทางทิศตะวันออกเฉียงเหนือถึงจุดที่อยู่ห่างจุดบรรจบของทางรถไฟ(หาดใหญ่ สงขลา)กับทางหลวงแผ่นดินหมายเลข๔๐๗ ฟากตะวันตก ระยะ ๖๗๐ เมตร และเป็นเส้นตรงไปทางทิศตะวันตกเฉียงใต้ระยะ ๖๗๐ เมตรบรรจบบริเวณทางรถไฟ (หาดใหญ่ สงขลา)ตัดกับทางหลวงแผ่นดินหมายเลข๔๐๗ และเป็นเส้นตรงไปทางทิศตะวันตกเฉียงเหนือระยะ ๑,๐๐๐ เมตรบรรจบแนวแบ่งเขตตำบลเขารูปช้างและตำบลพะวงและเลียบตามแนวเส้นแบ่งเขตระหว่างตำบลเขารูปช้างและตำบลพะวงไปทางทิศตะวันตกเฉียงเหนือถึงจุดที่มีระยะห่าง๒๕๐ เมตร ที่ขนานกับชายฝั่งทะเลสาบสงขลา และเป็นเส้นขนานระยะ ๒๕๐ เมตรกับชายฝั่งทะเลสาบสงขลาไปทางทิศเหนือ จนบรรจบกับหลักเขตที่ ๒ เทศบาลนครสงขลาทิศตะวันออกเป็นเส้นขนานระยะ ๒๕๐ เมตร กับชายฝั่งทะเลหลวงฝั่งตะวันตกไปทางทิศตะวันออกเฉียงใต้บรรจบเส้นแบ่งเขตอำเภอเมืองสงขลาและอำเภอจะนะทิศใต้เลียบไปตามแนวเส้นแบ่งเขตอำเภอเมืองสงขลาและอำเภอจะนะถึงจุดที่มีระยะห่างเป็นแนวขนานระยะ๑,๐๐๐เมตร กับถนน ร.พ.ช. สข. ๔๐๐๔ และไปตามแนวขนานกับถนน รพช.สข.๔๐๐๔ ระยะ ๑,๐๐๐ เมตร ไปทางทิศตะวันทิศตะวันตกบรรจบเส้นแบ่งเขตอำเภอเมืองสงขลาและอำเภอหาดใหญ่ทิศตะวันตกเลียบไปตามแนวเส้นแบ่งเขตอำเภอเมืองสงขลาและอำเภอหาดใหญ่ไปตามทิศตะวันตกเฉียงเหนือจนบรรจบกับบริเวณระหว่างกึ่งกลางคลองพะวงกับคลองน้ำกระจายเว้นแต่พื้นที่บริเวณที่๒บริเวณที่๒ หมายความว่าพื้นที่บริเวณดังต่อไปนี้๒.๑ ทิศเหนือ เริ่มต้นจากคลองสำโรงฝั่งใต้ตรงจุดที่บรรจบกับชายฝั่งทะเลสาบสงขลา เป็นเส้นเลียบเส้นขนานระยะ ๖ เมตรกับคลองสำโรง ฝั่งใต้ ไปทางทิศตะวันออกเฉียงใต้ บรรจบทางหลวงแผ่นดินหมายเลข ๔๐๗ฟากตะวันตกทิศตะวันออกเป็นเส้นเลียบทางหลวงแผ่นดินหมายเลข ๔๐๗ ฟากตะวันตก ไปทางทิศตะวันตกเฉียงใต้บรรจบทางรถไฟสายใต้ (หาดใหญ่ สงขลา)ฟากตะวันตกทิศใต้เป็นเส้นเลียบแนวเขตบริเวณที่ ๑ไปทางทิศตะวันตกเฉียงเหนือบรรจบชายฝั่งทะเลสาบสงขลาทิศตะวันตกเป็นเส้นเลียบชายฝั่งทะเลสาบสงขลา ไปทางทิศตะวันออกเฉียงเหนือบรรจบจุดเริ่มต้นทั้งนี้ไม่รวมถึงบริเวณซึ่งทิศเหนือเริ่มต้นจากถนนสาธารณะไม่ปรากฏชื่อ ฟากใต้ บรรจบกับถนนสาธารณะไม่ปรากฏชื่อฟากตะวันออก เป็นเส้นเลียบถนนสาธารณะไม่ปรากฏชื่อ ฟากใต้ ไปทางทิศตะวันออกบรรจบทางรถไฟสายใต้ (หาดใหญ่ สงขลา)ฟากตะวันตกทิศตะวันออกเป็นเส้นเลียบทางรถไฟสายใต้ (หาดใหญ่ สงขลา)ฟากตะวันตกไปทางทิศใต้บรรจบเส้นขนานระยะ ๖ เมตร กับคลองเขาแก้ว ฝั่งเหนือทิศใต้เป็นเส้นเลียบเส้นขนานระยะ ๖ เมตร กับคลองเขาแก้ว ฝั่งเหนือไปทางทิศตะวันตกบรรจบถนนสาธารณะไม่ปรากฏชื่อ ฟากตะวันออกทิศตะวันตกเป็นเส้นเลียบถนนสาธารณะไม่ปรากฏชื่อ ฟากตะวันออกไปทางทิศเหนือ บรรจบจุดเริ่มต้น๒.๒ ทิศเหนือ เริ่มต้นจากแนวเขตที่ดินของราชการทหารบกด้านใต้ตรงจุดที่บรรจบแนวขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๔๐๘เลียบแนวเขตที่ดินของราชการทหารด้านใต้ ไปทางทิศตะวันออกและเป็นเส้นตรงต่อไปทางทิศตะวันออก บรรจบแนวขนานระยะ ๕๐๐เมตรกับศูนย์กลางทางหลวงแผ่นดินหมายเลข ๔๐๘ทิศตะวันออกเป็นเส้นขนานระยะ ๕๐๐ เมตรกับศูนย์กลางทางหลวงแผ่นดินหมายเลข ๔๐๘ ไปทางทิศใต้บรรจบแนวเส้นตรงต่อจากถนนสาธารณะไม่ปรากฏชื่อ ฟากเหนือทิศใต้เป็นเส้นตรงไปทางทิศตะวันตก บรรจบถนนสาธารณะไม่ปรากฏชื่อ ฟากเหนือเป็นเส้นเลียบถนนสาธารณะไม่ปรากฏชื่อ ฟากเหนือ ไปทางทิศตะวันตกบรรจบแนวขนานระยะ๖๐๐ เมตรกับศูนย์กลางทางหลวงแผ่นดินหมายเลข ๔๐๘ทิศตะวันตกเป็นเส้นขนานระยะ ๖๐๐ เมตรกับศูนย์กลางทางหลวงแผ่นดินหมายเลข ๔๐๘ ไปทางทิศเหนือบรรจบจุดเริ่มต้น๒.๓ ทิศเหนือ เริ่มต้นจากแนวขนานระยะ ๒๐๐เมตรกับศูนย์กลางทางหลวงแผ่นดินหมายเลข ๔๑๔ ตรงจุดที่บรรจบกับแนวขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔๐๗ เป็นเส้นขนานระยะ ๒๐๐เมตรกับศูนย์กลางทางหลวงแผ่นดินหมายเลข ๔๑๔ไปทางทิศตะวันออกเฉียงเหนือบรรจบทางหลวงแผ่นดินหมายเลข ๔๐๗ ฟากตะวันตกเป็นเส้นเลียบทางหลวงแผ่นดินหมายเลข ๔๐๗ ฟากตะวันตก ไปทางทิศเหนือบรรจบคลองน้ำกระจายฝั่งใต้ เป็นเส้นเลียบคลองน้ำกระจาย ฝั่งใต้ ไปทางทิศตะวันออกบรรจบทางรถไฟ (หาดใหญ่ สงขลา)ทิศตะวันออกเป็นเส้นเลียบทางรถไฟ (หาดใหญ่ สงขลา)ไปทางทิศใต้บรรจบแนวเขตบริเวณที่ ๑ ด้านตะวันตกทิศใต้เป็นเส้นเลียบแนวเขตบริเวณที่ ๑ ด้านตะวันตก ไปทางทิศตะวันตกบรรจบแนวขนานระยะ ๓๐๐เมตรกับศูนย์กลางทางหลวงแผ่นดินหมายเลข ๔๐๗ทิศตะวันตกเป็นเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๔๐๗ ไปทางทิศเหนือบรรจบจุดเริ่มต้นทั้งนี้ตามแผนที่ท้ายประกาศกระทรวงมหาดไทยนี้ข้อ๒ให้กำหนดพื้นที่บางส่วนในท้องที่ตำบลบ่อยาง ตำบลเขารูปช้างตำบลเกาะแต้วตำบลพะวง และตำบลทุ่งหวังอำเภอเมืองสงขลา จังหวัดสงขลาภายในบริเวณแนวเขตตามแผนที่ท้ายประกาศกระทรวงมหาดไทยนี้เป็นบริเวณห้ามก่อสร้างอาคารบางชนิดและบางประเภทดังต่อไปนี้(ก)ภายในบริเวณที่ ๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่ง(ข)ภายในบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งเว้นแต่อาคารพาณิชยกรรมค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการขายปลีกขายส่งสินค้าอุปโภคและบริโภคหลายประเภทที่ใช้ในชีวิตประจำวันตั้งแต่ ๓๐๐ ตารางเมตร แต่ไม่เกิน ๑,๐๐๐ ตารางเมตรแต่ทั้งนี้จะต้องเป็นไปตามข้อกำหนด ดังต่อไปนี้(๑)ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตร และจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า(๒)แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไปไม่น้อยกว่า ๑๐๐ เมตร(๓)มีอัตราส่วนของพื้นที่อาคารคลุมดินต่อพื้นที่ของแปลงที่ดินที่ใช้เป็นที่ตั้งอาคารไม่เกิน๐.๓(๔)มีอัตราส่วนของพื้นที่ใช้สอยรวมของอาคารต่อพื้นที่ของแปลงที่ดินที่ใช้เป็นที่ตั้งอาคารไม่เกิน๑.๕(๕)มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐(๖)ที่มีว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๗)มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร(๘)อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน สถานศึกษา ไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว(๙)มีที่จอดรถยนต์ไม่น้อยกว่า๑ คัน ต่อพื้นที่อาคาร ๒๐ ตารางเมตร เศษของ ๒๐ ตารางเมตร ให้คิดเป็น ๒๐ ตารางเมตร(๑๐)ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตรและสามารถขนย้ายมูลฝอยได้โดยสะดวกข้อ๓ ภายในบริเวณพื้นที่ที่กำหนดตามข้อ๒ ห้ามบุคคลใดดัดแปลงหรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ๔ประกาศกระทรวงมหาดไทยนี้มิให้ใช้บังคับแก่อาคารที่มีอยู่แล้วในพื้นที่ตามข้อ๒ ก่อนหรือในวันที่ประกาศกระทรวงมหาดไทยนี้ใช้บังคับแต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ๕ประกาศกระทรวงมหาดไทยนี้มิให้ใช้บังคับแก่อาคารที่ได้รับอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ประกาศกระทรวงมหาดไทยนี้ใช้บังคับและยังก่อสร้าง ดัดแปลงหรือเปลี่ยนการใช้ไม่แล้วเสร็จ แต่จะขอเปลี่ยนแปลงการอนุญาตหรือการแจ้งให้เป็นการขัดต่อประกาศกระทรวงมหาดไทยนี้ไม่ได้ข้อ๖[๑] ประกาศกระทรวงมหาดไทยนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ กันยายน พ.ศ. ๒๕๔๖ประมวล รุจนเสรีรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงมหาดไทยแผนที่ท้ายประกาศกระทรวงมหาดไทยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ่อยาง ตำบลเขารูปช้างตำบลเกาะแต้วตำบลพะวง และตำบลทุ่งหวังอำเภอเมืองสงขลาจังหวัดสงขลา [ดูข้อมูลจากภาพกฎหมาย]มยุรี/พิมพ์๒๐พฤษภาคม ๒๕๔๗ทรงยศ/ศุภสรณ์/ตรวจ๒๗พฤษภาคม ๒๕๔๗A+B[๑] รก.๒๕๔๖/พ๑๐๑ง/๗๘/๔ กันยายน ๒๕๔๖